بیر توقنشو نتیجه سیده کابل ده جنرال دین محمد جرات نینگ اوغلی جان بیرگن. افغانستان پایتختی کابل پولیسی, حاجی رحیم پوری نینگ آدم لری بیلن بولگن توقنشو لر عاقبتیده جنرال دین محمد جرات نینگ اوغلی نینگ جان بیرگن لیگی نی تائید ایتدی. توناون کیچه ایککی تمان نینگ موتری نینگ تصادم قلیشی آرتیدن کابل نینگ ۱۵ نچی ناحیه سی نینگ لب جر منطقه سیده اوشبو ایککی طرف آره سیده قوراللی توقنشو یوز بیرگن. عینی دمده خودی منه شو حادثه عاقبتیده ایککی کیشی نینگ ایسه یاره لنگن لیگی بلدریلدی. یاره لنگن کیشی لرنینگ ایسه جنرال جرات نینگ باشقه اوغلی و بیر نفر رحیم پوری نینگ طرفدار لری دن عبارت ایکن لیگی بلدریلدی. کابل پولیسی جنرال جرات نینگ ندیم نامیده گی اوغلی نینگ جان بیرگن لیگی و تمیم اسمی ده گی اوغلی نینگ ایسه یاره لنگن لیگی بلدردی. جنرال جرات بیلن حاجی رحیم پوری مهم جهادی قوماندان لر دن عبارت. باشقه حادثه لر نینگ یوز بیرمس لیگی اوچون کابل ده امنیتی تدبیر لرنینگ پنجشنبه کونی آرتریلگن لیگی کورینماقده.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
